
TRESTNÝ ROZKAZ V MENE SLOVENSKEJ REPUBLIKY Okresný súd Prievidzi vydáva podľa § 353 ods. 1 Tr. por. rozhodol: Obvinený A. B., nar. XX.XX.XXXX v C., bytom C. – D., A. X sa uznáva za vinného, že dňa 29.07.2024 v čase tesne pred 19.18 hod. v priestoroch predajne OBI Slovakia s.r.o., OC Turiec č. 1, Martin, prelepil EAN čiarový kód nachádzajúci sa na krabici vysávača zn. BOSH GAS 35 L AFC v hodnote 519,99 eur EAN čiarovým kódom tovaru, ktorý zodpovedal krepovej páske v hodnote 2,79 eur, pričom takto prelepený EAN čiarový kód následne naskenoval na samoobslužnej pokladni predajne a v čase o 19.18 hod. zaplatil svojou platobnou kartou sumu 2,79 eur a bez zaplatenia vysávača opustil predajnú plochu, čím spôsobil škodu poškodenej spoločnosti OBI Slovakia s.r.o., so sídlom Hodonínska 25 Bratislava, IČO: 48 258 946 v celkovej výške 517,20 eur, čo predstavuje rozdiel medzi hodnotou vysávača zn. BOSH GAS 35 L AFC a sumou, ktorú zaplatil, dňa 11.08.2024 v čase približne okolo 13:46 hod. v priestoroch predajne OBI Slovakia s.r.o. na Nedožerskej ceste 1269/17B v Prievidzi, prelepil presne neurčené dva EAN čiarové kódy nachádzajúce sa niektorých z tovarov - ručná akumulátorová píla zn. BOSCH AKU GBH 180 v hodnote 239,99 eur, uhlová brúska zn. BOSCH v hodnote 87,99 eur a vysávač zn. BOSCH v hodnote 519,99 eur, čiarovými kódmi tovarov - kotúč diamantový v hodnote 10,49 eur a kotúč rezací v hodnote 2,39 eur, ktoré prelepené dva EAN čiarové kódy následne naskenoval na samoobslužnej pokladni predajne a tretí tovar vôbec nenaskenoval na samoobslužnej pokladni predajne a v čase o 13.47 hod. zaplatil svojou platobnou kartou sumu 12,88 eur a bez zaplatenia ručnej akumulátorovej píly zn. BOSCH AKU GBH 180, uhlovej brúsky zn. BOSCH a vysávača zn. BOSCH opustil predajnú plochu, čím spôsobil škodu poškodenej spoločnosti OBI Slovakia s.r.o., so sídlom Hodonínska 25 Bratislava, IČO: 48 258 946 v celkovej výške 835,07 eur, čo predstavuje rozdiel medzi hodnotou odcudzeného tovaru a sumou, ktorú zaplatil, teda opakovane si prisvojil cudziu vec tým, že sa jej zmocnil a spôsobil tak malú škodu, čím
spáchal
pokračovací prečin krádeže podľa § 212 ods. 1 písm. a) Trestného zákona č. 300/2005 Z.z. v znení neskorších predpisov. Za to sa odsudzuje :
Podľa § 245 ods. 2, § 42 ods. 1, § 38 ods. 2, § 36 písm. l), § 37 písm. h) Trestného zákona k súhrnnému trestu odňatia slobody 15 (pätnásť) mesiacov, výkon ktorého sa mu podľa § 49 ods. 1 písm. a) a § 50 ods. 1 Trestného zákona podmienečne odkladá na skúšobnú dobu 24 (dvadsaťštyri) mesiacov. Podľa § 60 ods. 1 písm. a) Trestného zákona sa mu ukladá trest prepadnutia veci: 1ks mobilný telefón zn. REDMI modrej farby, model 23129 RNX. Podľa § 60 ods. 5 Trestného zákona vlastníkom prepadnutej veci sa stáva štát. Podľa § 42 ods. 2 Trestného zákona súd zároveň zrušuje výroky o trestoch, ktoré boli uložené obv. A. B. trestným rozkazom Okresného súdu Martin č. 1T/51/2025 zo dňa 21.11.2025, právoplatný dňa 21.11.2025 ako i všetky ďalšie rozhodnutia na tento výrok obsahovo nadväzujúce pokiaľ vzhľadom na zmenu ku ktorej došlo zrušením stratili svoj podklad. Podľa § 287 ods. 1 Trestného poriadku obv. A. B. je povinný uhradiť spoločnosti OBI Slovakia, s.r.o. so sídlom Hodonínska 25, Bratislava, IČO: 48258946 škodu 1352,27 eur. Poučenie: Proti trestnému rozkazu môže podať odpor na tunajšom súde do 8 dní odo dňa jeho doručenia obvinený, osoby, ktoré sú oprávnené podať v jeho prospech odvolanie, prokurátor a poškodený, pokiaľ mu bola priznaná náhrada škody. Podaním odporu sa trestný rozkaz ruší a vo veci sa nariadi hlavné pojednávanie. Poškodený môže podať odpor proti výroku o náhrade škody, ktorým bola priznaná náhrada škody. Poškodený môže vziať súhlas s trestným stíhaním späť až do času, kým je trestný rozkaz doručený niektorej z osôb uvedených v ods. 1 § 355 Trestného poriadku (pri trestných činoch uvedených v § 211 Tr. poriadku). Ak sa v určenej lehote nepodá odpor, stane sa trestný rozkaz právoplatným a vykonateľným.

